魏忠贤乱政，钦程夤缘复官，乘机报复，镌萃桢三级。崇祯元年（1628年），刑科给事中张国维极论钦程罪恶，中有参清正府官之语，帝问府官何人，国维以萃桢对，且曰：萃桢为曹钦程所劾，则其人可知；与周宗建等诸正人为伍，则其人又可知。得旨，原职起用，补湖广参政，备兵岳州，寻升湖广按察使，备兵苏松，以疾不赴。复补福建按察使，备兵福州，时山海寇盗叵测，巡抚邹维琏新任未习闽事，投诚者意破观望，闻萃桢至，皆曰：沈公来，吾属无虞矣。遂委心归顺，危疆以安，赐金加俸一级。寻升湖广右布政使，仍备兵苏松，复以亲老乞归，寻卒。长子沈日昆，